ജിമ്മി ഏഞ്ചൽ

ജെയിംസ് ക്രോഫോർഡ് "ജിമ്മി" എയ്ഞ്ചൽ (ജീവതകാലം : ആഗസ്റ്റ് 1, 1899 – ഡിസംബർ 8, 1956) ഒരു അമേരിക്കൻ വൈമാനികനായിരുന്നു. വെനിസ്വേലയിൽ സ്ഥിതിചെയ്യുന്ന ലോകത്തിലെ  ഏറ്റവും വലിയ വെള്ളച്ചാട്ടമായ എഞ്ചൽ വെള്ളച്ചാട്ടം അദ്ദേഹത്തിൻറെ പേരിലാണ് അറിയപ്പെടുന്നത്."Plane Pilot Sights Highest Waterfall in World." Popular Science, April 1938, p. 37.

 ജീവിതരേഖ 
1899 ആഗസ്റ്റ് 1-ന് നോർത്ത് കരോലിന സ്വദേശിയായ ഗ്ലെൻ ഡേവിസ് എഞ്ചലിന്റേയും അർക്കൻസാസുകാരിയായ മാർഗരറ്റ് ബെല്ലിന്റെയും (മൂമ്പ്, മാർഷൽ) പുത്രനായി മിസ്സൗറിയിലെ സെഡാർ വാലിക്ക് സമീപം ജെയിംസ് ക്രോഫോർഡ് എയ്ഞ്ചൽ എന്ന പേരിൽ ജനിച്ചു. മാതാപിതാക്കളുടെ ആറ് മക്കളിൽ മൂത്തയാളായിരുന്നു ജിമ്മി. ക്ലിഫോർഡ്, പാർക്കർ, എഡ്ഡി, ക്ലൈഡ് എന്നിവർ സഹോദരൻമാരും ഗോൾഡി ആദ്ദേഹത്തിന്റെ ഏക സഹോദരിയുമായിരുന്നു. പിതാമഹനായ ജെയിംസ് എഡ്വേർഡ് ഏഞ്ചൽ ജീവിച്ചിരുന്നതിനാൽ ചെറുപ്പത്തിൽ ഏഞ്ചൽ കുടുംബത്തിൽ ആശയക്കുഴപ്പം ഒഴിവാക്കാൻ ക്രോഫോർഡ് എന്ന പേരിൽ അറിയപ്പെട്ടു. 20-ാമത്തെ വയസിൽ, ശേഷകാലം മുഴുവൻ അറിയപ്പെട്ടിരുന്ന "ജിമ്മി" എന്ന അപരനാമം അദ്ദേഹം സ്വീകരിച്ചു.
കണ്ണി=https://en.wikipedia.org/wiki/File:Angel_falls_panoramic_20080314.jpg|വലത്ത്‌|ലഘുചിത്രം|450x450ബിന്ദു|ജിമ്മി ഏഞ്ചലിന്റെ പേരുചാർത്തപ്പെട്ട ഏഞ്ചൽ വെള്ളച്ചാട്ടത്തിന്റെ ഭാഗികമായ മേഘാവൃത ദൃശ്യം.
കണ്ണി=https://en.wikipedia.org/wiki/File:JimmieAngelPlane.jpg|ലഘുചിത്രം|250x250ബിന്ദു|സ്യൂഡാഡ് ബൊളിവർ വിമാനത്താവളത്തിന് മുന്നിൽ പ്രദർശിപ്പിച്ചിരിക്കുന്ന ജിമ്മി ഏഞ്ചലിന്റെ വിമാനമായ എൽ റിയോ കരോനി.
കണ്ണി=https://en.wikipedia.org/wiki/File:Jimmy_Angels_aeroplane_Bolivar_City_Venezuela.jpg|ലഘുചിത്രം|250x250ബിന്ദു|ജിമ്മി ഏഞ്ചലിന്റെ വിമാനമായ, എൽ റിയോ കരോനി, സ്യൂഡാഡ് ബൊളിവർ വിമാനത്താവളത്തിന് മുന്നിൽ പ്രദർശിപ്പിച്ചിരിക്കുന്നു (മുൻ കാഴ്ച)
വെനസ്വേലയിലെ വിദൂര ഗ്രാൻ സബാന മേഖലയിലെ പർവ്വതത്തിനു മുകളിൽ നിന്ന് താഴേയ്ക്കു പതിക്കുന്ന വെള്ളച്ചാട്ടത്തേക്കുറിച്ച് 1933 നവംബർ 18 ന് ഒരു അമൂല്യമായ ധാതു തടം തിരയുന്നതിനിടയിൽ ജിമ്മി ഏഞ്ചൽ അവയുടെ മുകളിലൂടെ പറക്കുന്നതുവരെ പുറം ലോകത്തിന് അറിയില്ലായിരുന്നു.

1937 ഒക്ടോബർ 9 ന് വെള്ളച്ചാട്ടത്തിനു മുകളിൽ ഇറക്കുകയെന്ന ലക്ഷ്യത്തോടെ അദ്ദേഹം തന്റെ വിമാനവുമായി വെള്ളച്ചാട്ടത്തിനു മുകളിലൂടെ പറന്നു. അന്ന് അദ്ദേഹത്തിന്റെ ഫ്ലെമിംഗോ മോണോപ്ലെയിനിൽ രണ്ടാമത്തെ പത്നിയായ മേരി സാൻഡേഴ്‌സ്, ഗുസ്താവോ ഹെനി, ഹെനിയുടെ തോട്ടക്കാരനായ മിഗ്വേൽ ഡെൽഗഡോ എന്നിവരുമുണ്ടായിരുന്നു. വിജയകരമായ ലാൻഡിംഗ് സാദ്ധ്യതയുണ്ടായിരുന്നിട്ടുകൂടി ലാൻഡിംഗിന് ശ്രമിച്ച അദ്ദേഹത്തിന്റെ എൽ റിയോ കരോനി എന്ന വിമാനം അവസാനം ചതുപ്പ് നിലത്തിറങ്ങവേ മൂക്കുകുത്തുകയും - ചക്രങ്ങൾ ചെളിയിൽ പുതഞ്ഞ് ഒരു ടേക്ക് ഓഫ് അസാധ്യമാക്കുകയും ചെയ്തു. യാത്രക്കാർക്ക് പരിക്കേറ്റിരുന്നില്ലെങ്കിലും തെപൂയിയിൽനിന്ന് ഇറങ്ങി കമരാതയിലെ ഏറ്റവും അടുത്തുള്ള ജനവാസ മേഖലയിലേയ്ക്ക് എത്തുന്നതിനായി അവർക്ക് ദുർഘടമായ ഭൂപ്രദേശങ്ങളിലൂടെ തുഛമായ ഭക്ഷണസാധനങ്ങളുമായി 11 ദിവസത്തെ കാൽ‌നട യാത്ര ചെയ്യേണ്ടിവന്നു. അവരിൽനിന്ന് വാർത്ത പുറത്തുവന്നപ്പോൾ, ഗ്രാൻ സബാന മേഖലയോടുള്ള അന്താരാഷ്ട്ര താൽപര്യം ഗണ്യമായി വർദ്ധിക്കുകയും തുടർന്നുള്ള വർഷങ്ങളിൽ ഈ പ്രദേശത്ത് ആഴത്തിലുള്ള ശാസ്ത്രീയ പര്യവേക്ഷണത്തിലേക്ക് നയിക്കുകയും ചെയ്തു. 1970 ൽ വെനസ്വേലൻ സൈനിക ഹെലികോപ്റ്ററുകൾ വിഘടിപ്പിച്ചു താഴെയിറക്കുന്നതുവരെ അദ്ദേഹത്തിന്റെ വിമാനം 33 വർഷക്കാലം ഔയാൻതേപൂയിയിൽ തുടർന്നു. ഇന്ന്, സ്യൂഡാഡ് ബൊളിവറിലെ എയർപോർട്ട് ടെർമിനലിന് പുറത്ത് ഒരു എൽ റിയോ കരോനി പ്രദർശിപ്പിച്ചിരിക്കുന്നതു കാണാം. മറാക്കെയിലെ ഏവിയേഷൻ മ്യൂസിയത്തിൽ ഈ വിമാനം വീണ്ടും കൂട്ടിയിണക്കിയിരുന്നു.

 മരണം 
1956 ഏപ്രിൽ 17 ന് പനാമയിലെ ചിരിക്വിയിലെ ഡേവിഡ് എന്ന സ്ഥലത്ത് വിമാനമിറക്കാൻ ശ്രമിക്കവേ ജിമ്മി ഏഞ്ചലിന് തലയ്ക്ക് പരിക്കേൽക്കുകയും താമസിയാതെ, അദ്ദേഹത്തിന് ഒരു ഹൃദയാഘാതം സംഭവിച്ചതോടൊപ്പം എട്ട് മാസത്തോളം വിവിധ അസുഖങ്ങൾ ബാധിക്കുകയും ചെയ്തു. ന്യുമോണിയ ബാധിച്ച് പനാമ സിറ്റിയിലെ ഗോർഗാസ് ആശുപത്രിയിൽ പ്രവേശിപ്പിക്കപ്പെട്ട അദ്ദേഹം 1956 ഡിസംബർ 8 ന്  അന്തരിച്ചു.

അദ്ദേഹത്തിന്റെ ചിതാഭസ്മം ആദ്യം കാലിഫോർണിയയിലെ ബർബാങ്കിലെ ഫോൾഡഡ് വിംഗ്സ് ദേവാലയത്തിന്റെ പ്രവേശന കവാടത്തിൽ സംസ്കരിച്ചുവെങ്കിലും അദ്ദേഹത്തിന്റെ  ആഗ്രഹപൂർത്തീകരണത്തിനായി പത്നിയും രണ്ട് ആൺമക്കളും രണ്ട് സുഹൃത്തുക്കളുംചേർന്ന് 1960 ജൂലൈ 2 ന് ചിതാഭസ്മം ഏഞ്ചൽ വെള്ളച്ചാട്ടത്തിന് മുകളിൽ വിതറി.

 അവലംബം